Húðblæðingar / depilblæðingar ( Petecchias e. ) geta verið merki um alvarlegan sjúkdóm . Þessi útbrot geta einnig verið merki um aðra alvarlega sjúkdóma og ráðleggjum við því öllum að leita til læknis sem fyrst ef húðblæðingar myndast . Útbreidd roðaútbrot með eða eftir smitsjúkdóma . Til eru sjaldgæfar en alvarlegar tegundir útbrota sem tengjast streptókokkum og stafýlókokkum sem eru algengar bakteríur sem sýkja menn . – Einnig eru til alvarleg lyfjaútbrot með flögnun , sáramyndun og blöðrumyndunum í húð , svo sem svo kallað Stevens Johnson syndrome og TEN . Þessi útbrot tengjast einnig stundum sýkingum og eru lífshættuleg . Ofnæmisútbrot vegna lyfja eða matvæla eru roðaútbrot með kláða sem geta verið misslæm . Þetta er sú tegund ofnæmis sem fólk þarf að fá adrenalín sprautu við og vera undir eftirliti í kjölfarið . Húðin er gölluð hvað varðar varnargildi sitt og raka , verður þurr og flagnandi , roði myndast vegna bólgu og kláði verður . Stór hluti meðferðar er mikil notkun á rakakremum , oft sterakrem eða önnur bólguhamlandi krem en einnig ber að varast sem mest sápur . Til eru aðrar tegundir exema svo sem blettaexem á fótleggjum , snertiexem ( annaðhvort ofnæmis eða ertingar-snertiexem ) , flösuexem og fleiri undirtegundir húðbólgu . Þess utan ganga reglulega litlir faraldrar af veiruútbrotasjúkdómum sem eiga það sameiginlegt að vera vægir og hættulitlir . Fimmta veikin er veirusjúkdómur sem leggst á börn mest og veldur bleikum útbrotum frá andliti og niður , einkennandi eru roðaskellurnar í andliti . Leitið ráða Hægt að leita sér ráða hjá hjúkrunarfræðingi í síma 1700 . Einnig er hægt að skoða aðgengilegar upplýsingar um ýmsa sjúkdóma á www.heilsuvera.is Leitið til heilsugæslunnar ef leita þarf ráða eða fá skoðun hjá hjúkrunarfræðingi og / eða lækni . Sveinbjörn Auðunsson , heimilislæknir og svæðisstjóri Heilsugæslunni Grafarvogi